വടംവലി മത്സരത്തില് അഭിമാനമായി പര്വീസും സ്വാഫിനും മേലാറ്റൂര്: വടംവലി മത്സരത്തില് സംസ്ഥാനത്തിന് അഭിമാനമായി മലപ്പുറത്തിെന്റ താരങ്ങളായ പര്വീസും സ്വാഫിനും.രാജസ്ഥാനിലെ നോക്കയില് ആഗസ്റ്റ് 27, 28 തീയതികളില് നടന്ന ദേശീയ വടംവലി മത്സരത്തില് സംസ്ഥാന ടീമിലെ അംഗങ്ങളായിരുന്നു മേലാറ്റൂര് എടയാറ്റൂരില് താമസിക്കുന്ന തെക്കേതില് പര്വിസ് ആലം, ആനക്കയം വെള്ളില സ്വദേശി സ്വാഫിന് ഷാദ് എന്നിവര്.അണ്ടര് 17 കാറ്റഗറിയില് ഫൈനലില് രാജസ്ഥാനെ പരാജയപ്പെടുത്തി കേരളം ഗോള്ഡ് മെഡല് നേടിയ ടീമിലെ അംഗമാണ് പര്വീസ്. വെള്ളി മെഡല് നേടിയ അണ്ടര് 19 ടീമിലെ അംഗമാണ് സ്വാഫിന് ഷാദ്. വിവിധ കാറ്റഗറിയില് ആറ് ടീമുകളിലായി കേരളത്തില്നിന്ന് 60 താരങ്ങളാണ് പങ്കെടുത്തത്. ഇതില് നാല് സ്വര്ണവും രണ്ട് വെള്ളിയും കേരളം കരസ്ഥമാക്കി. ഇരുവരും പന്തല്ലൂര് ഹയര് സെക്കന്ഡറി സ്കൂള് വിദ്യാര്ഥികളാണ്.